Diari Oficial de la Generalitat Valenciana


Sumari del DOGV 6686, del 05-01-2012 (2011/13953)

ORDE 13/2011, de 23 de desembre, de la Conselleria d'Agricultura, Pesca, Alimentació i Aigua, per la qual es modifica l'Orde d'11 de gener de 2008, de la Conselleria d'Agricultura, Pesca i Alimentació, per la qual es regulen les ajudes per a revaloració, promoció i millora en el marc de la qualitat.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6686

Data del DOGV
:   05-01-2012

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2011/13214


Data del document
:   23-12-2011

Organisme emissor
:   Conselleria d'Agricultura, Pesca, Alimentació i Aigua

Tipus de document
:   Ordre

Anàlisi jurídica

 Descriptors 

:   * promoció comercial
    * marca comercial
    * legislació
    * ajuda a l'agricultura
    * empresa privada
    * institució pública
    * denominació d'origen
    * qualitat del producte
    * suport econòmic
    * indústria agroalimentària
    * agrupació de productors agraris

ORDE 13/2011, de 23 de desembre, de la Conselleria d'Agricultura, Pesca, Alimentació i Aigua, per la qual es modifica l'Orde d'11 de gener de 2008, de la Conselleria d'Agricultura, Pesca i Alimentació, per la qual es regulen les ajudes per a revaloració, promoció i millora en el marc de la qualitat. [2011/13821]  
El règim de les ajudes per a revaloració, promoció i millora en el marc de la qualitat està regulat en l'Orde d'11 de gener de 2008, de la Conselleria d'Agricultura, Pesca i Alimentació, publicada en el DOCV núm. 5711 de 26 de febrer de 2008, i en l'Orde 6/2010, de 10 de febrer, de la Conselleria d'Agricultura, Pesca i Alimentació, que modifica l'Orde d'11 de gener de 2008, per la qual es regulen les ajudes per a la revaloració, promoció i millora en el marc de la qualitat (DOCV núm. 6211, de 22.02.2010).  
Les modificacions que ara s'aproven són el resultat de l'experiència de convocatòries anteriors i de l'intent d'avançar en la simplificació de mesures administratives i reducció de càrregues administratives, en particular adequant les bases d'este règim d'ajudes al que es preveu en el Decret 165/2010, de 8 d'octubre, del Consell, pel qual s'establixen mesures de simplificació i de reducció de càrregues administratives en els procediments gestionats per l'administració de la Generalitat i el seu sector públic (DOCV núm. 6376, de 14.10.2010), l'objectiu últim de les quals és reduir o eliminar fases, documents, requisits o tràmits amb la finalitat d'agilitzar-los i millorar la prestació de servicis públics. Entre les modificacions efectuades, cal esmentar-ne expressament la supressió de determinades activitats subvencionables, reducció tant d'imports com de determinats percentatges que cal aplicar sobre l'import anual màxim que finança les ajudes, nova referència a la forma de constitució de l'òrgan col·legiat encarregat de la valoració i proposta de concessió de les presents ajudes per a dotar de més agilitat el procediment de concessió, així com prescindir de la presentació de determinada documentació, el foment de les declaracions responsables, la normalització documental, l'agrupació de manifestacions en un únic document o la verificació d'ofici respecte a determinades dades.  
  
En virtut, i fent-ne ús, de les facultats que em conferix la lletra e de l'article 28 de la Llei 5/1983, de 30 de desembre, del Consell, en relació amb els articles 9 i 17 de la Llei 38/2003, de 17 de novembre, General de Subvencions, amb l'article 47.11 del text refós de la Llei d'Hisenda Pública de la Generalitat Valenciana i amb el Decret 75/2011, de 24 de juny, del Consell, pel qual s'establix l'estructura orgànica bàsica de la Presidència i de les conselleries de la Generalitat, i a proposta de la Direcció General d'Empreses Agroalimentàries i Desenrotllament Rural,  
  
ORDENE  
  
Article únic  
Modificar l'Orde d'11 de gener de 2008, de la Conselleria d'Agricultura, Pesca i Alimentació, per la qual es regulen les ajudes per a revaloració, promoció i millora en el marc de la qualitat, en els apartats següents:  
  
Un. Es modifica la redacció de l'article 2, «Beneficiaris», que queda redactat de la manera següent:  
«1. Poden ser beneficiaris d'estes ajudes les entitats públiques o privades amb personalitat jurídica, petites i mitjanes empreses relacionades amb la transformació i la comercialització en el sector agroalimentari i ubicades a la Comunitat Valenciana.  
2. En relació amb l'activitat subvencionable recollida en la lletra d del 3.1, "Promoció genèrica", de la línia de «promoció de valors i atributs" de l'apartat 2 de l'article 3, "Activitats subvencionables", només en poden ser sol·licitants les corporacions locals i les entitats col·laboradores amb estes, així com entitats sense ànim de lucre organitzadores de fires, esdeveniments i actes de promoció.  
3. A l'efecte de les ajudes regulades en esta orde, s'entendrà per petita i mitjana empresa la que ocupe menys de 250 persones i tinga un volum de negoci anual que no supere els 50 milions d'euros o un balanç general que no supere els 43 milions d'euros. El còmput dels efectius i límits assenyalats, en el cas d'empreses associades o vinculades, s'efectuarà tal com es disposa en els apartats 2 i 3 de l'article 3 de l'annex I del Reglament (CE) núm. 800/2008, de la Comissió, pel qual es declaren determinades categories d'ajuda compatible amb el mercat comú en aplicació dels articles 87 i 88 del Tractat (Reglament General d'Exempció per Categories) (DOUE L214, de 09.08.2008) Estos criteris de còmput es troben arreplegats en l'annex de la present orde.  
  
4. Les ajudes per a la qualitat i l'assistència tècnica destinades a les petites i mitjanes empreses compliran les condicions dels articles 26 i 27 del Reglament (CE) núm. 800/2008, General d'Exempció per Categories, mencionat en l'apartat anterior.  
5. Les ajudes previstes per a les activitats d'ensenyança i formació, els honoraris d'experts o assessors, l'organització i la participació en fires i altres activitats destinades a la divulgació seran accessibles, sense restricció, per a tots els sol·licitants, PIME de transformació i comercialització de productes agrícoles, que hi puguen optar en l'àmbit d'aplicació d'esta orde sobre la base de les condicions objectives que s'hi determinen.   
Quant als servicis prestats per consultors externs, no poden consistir en activitats permanents o periòdiques ni estaran relacionats amb els gastos d'explotació normals de l'empresa, com ara els servicis rutinaris d'assessoria fiscal, els servicis jurídics periòdics o els de publicitat. Pel que fa a la participació en fires o exposicions, seran subvencionables els costos de lloguer, muntatge i gestió del local d'exposició, sempre que siga la primera participació.  
  
6. Els beneficiaris han de complir les obligacions recollides en l'article 14 de la Llei 38/2003, de 17 de novembre, General de Subvencions.   
7. No poden tindre la consideració de beneficiaris aquells en què concórrega alguna de les circumstàncies recollides en els apartats 2 i 3 de l'article 13 de la Llei 38/2003, de 17 de novembre, General de Subvencions».  
  
Dos. Es modifica la redacció de l'article 3, «Activitats subvencionables», que queda redactat de la manera següent:   
«1. Les activitats subvencionables han de complir en tots els casos el caràcter incentivador d'estes ajudes, tal com es preveu en el punt 16 de les Directrius Comunitàries sobre Ajudes Estatals en el Sector Agrari i Forestal 2007-2013 esmentades adés.  
2. Es consideren activitats subvencionables les relatives als aspectes següents:  
En el marc de la línia de foment de la qualitat i implantació de sistemes:  
a) Jornades tècniques, simposis, trobades i semblants.  
b) Estudis de suport a la millora de la qualitat.  
c) Implantació de sistemes de certificació i processos d'acreditació per a productes i empreses; normes reconegudes per la Unió Europea i països tercers.  
d) Anàlisi de processos i certificació en l'empresa agroalimentària.  
  
e) Informatització de processos.  
En el marc de la línia de millora de la transparència dels mercats i comercialització agrària:  
a) Estudis per a l'elaboració de les reglamentacions dels productes que poden acollir-se a figures de qualitat: DOP, IGP, CV i equivalents.  
  
b) Creació i col·laboració en el manteniment de bancs públics i observatoris de dades i informacions sobre produccions agroalimentàries.  
c) Foment i potenciació de l'associacionisme comercial, acords intersectorials i relacions comercials.  
d) Contractació agrària, referida tant al foment de la contractació com al desplegament del règim contractual entre empreses agràries i transformadores de la Comunitat Valenciana.  
e) Optimització de les relacions mercantils producció/distribució i foment de la vertebració sectorial.  
f) Estudis de mercat i altres estudis sectorials.  
En el marc de la línia de promoció de valors i atributs, s'establix:  
  
3.1 Promoció genèrica  
a) Publicitat, comunicació i divulgació.  
b) Campanyes de promoció al consum.  
c) Internacionalització de productes: fires i fòrums.  
d) Organització de fires, esdeveniments i actes de promoció.  
e) Publicacions, material divulgatiu i informació.  
f) Premis que revaloren i exalten la qualitat.  
3.2 Promoció de marques de qualitat unida a programes de millora i compromisos sectorials  
a) Estratègies derivades del programa-contracte de millora, posicionament comercial i relacions producció/distribució.  
b) Aliances d'empreses (joint-venture), acords i relacions comercials entre operadors sectorials i intersectorials en el marc de la qualitat.  
c) Adequació d'unitats de promoció/comercialització.  
3.3 Promoció per a petites i mitjanes empreses amb la participació en fires i exposicions  
Lloguer, muntatge i gestió del local d'exposició.  
En el marc de la valoració empresarial i cooperativa:  
a) La implantació de noves tecnologies en el marc de la professionalització del sector.  
b) La difusió de programes de millora de qualitat empresarial i cooperativa units a compromisos sectorials i intersectorials.  
c) Vertebració sectorial a fi d'articular la presa de decisions sectorials aglutinant des del camp fins a la taula.  
4. Les campanyes de publicitat s'ajustaran a les disposicions de l'article 2 de la Directiva 2000/13/CE, i no estaran destinades a productes d'una o més empreses concretes. Quan les campanyes de publicitat estiguen destinades a denominacions reconegudes per la Comunitat Europea, podrà fer-se referència a l'origen dels productes sempre que la referència corresponga exactament a les referències que han sigut registrades per la Comunitat Europea. Les campanyes estaran destinades a productes de qualitat, definits com a productes que complisquen els criteris que s'establisquen de conformitat amb l'article 32 del Reglament (CE) 1698/2005, o la norma que el substituïsca, en el cas de les denominacions reconegudes per la Comunitat -denominacions d'origen protegides (DOP), indicacions geogràfiques protegides (IGP) o altres denominacions d'origen que estiguen protegides en virtut de la legislació comunitària- o de les etiquetes de qualitat de caràcter nacional o regional. Finalment, en el cas de les etiquetes de qualitat de caràcter nacional o regional, l'origen dels productes podrà mencionar-se com a missatge subsidiari».  
  
Tres. Es modifica l'article 4, «Sol·licitud d'ajudes», que queda redactat de la manera següent:  
«1. La sol·licitud d'ajudes s'ha de formalitzar per mitjà de la presentació i l'ompliment de l'imprés "Sol·licitud d'ajudes a la qualitat i comercialització agroalimentària". Este imprés de sol·licitud, com també els impresos associats, es facilitaran a les oficines de la Conselleria d'Agricultura, Pesca, Alimentació i Aigua o en el seu web ().   
2. Cal adjuntar a les sol·licituds la documentació següent:  
  
a) Acreditació de la personalitat jurídica del sol·licitant, de la identitat i la capacitació del seu representant i del seu objecte social.   
Per a l'acreditació com a representant de persona jurídica, el sol·licitant pot autoritzar la Conselleria d'Agricultura, Pesca, Alimentació i Aigua per a consultar i comprovar esta condició en el Registre Voluntari de Representants de la Comunitat Valenciana. En cas que no ho autoritze o no estiga donat d'alta en el Registre, haurà de presentar amb la sol·licitud una còpia confrontada de l'escriptura de poders.  
b) Memòria descriptiva de les activitats per a les quals sol·licita l'ajuda. El contingut mínim de la memòria versarà sobre els punts següents:  
I. Títol del projecte o activitats.  
II. Objectius.  
III. Descripció detallada de les actuacions, incloent-hi antecedents, motivacions per al desplegament de les activitats, programa d'execució i dades rellevants sobre la magnitud de l'activitat o l'esdeveniment que cal realitzar.  
IV. Pressupost detallat per activitats, que inclouran el pla de finançament i el balanç econòmic estimat del projecte global, com també la planificació amb indicació de les activitats, temps i cost.  
  
Cal presentar la memòria descriptiva amb els impresos facilitats en el web de la Conselleria d'Agricultura, Pesca, Alimentació i Aigua ().  
c) Imprés de manteniment de tercers, que es facilitarà a les oficines de la Conselleria d'Agricultura, Pesca, Alimentació i Aigua o en el seu web (), en el supòsit que el compte bancari indicat en la sol·licitud no estiga donat d'alta en el sistema d'informació comptable de la Generalitat.  
d) Documentació justificativa de la condició de petita i mitjana empresa del beneficiari, que podrà consistir en una declaració responsable de l'òrgan de direcció de l'entitat.  
e) En el supòsit de prestació de servicis per empreses de consultoria o assistència tècnica, cal afegir-hi dos pressupostos a més del triat, en el cas que s'incloguen partides superiors a 12.000 € i, a més, cal justificar-ne l'elecció quan no recaiga en la proposta econòmica més avantatjosa, tot això d'acord amb el que es preveu en l'article 31 de la Llei 38/2003, de 17 de novembre, General de Subvencions.  
f) Declaració responsable que totes les dades que figuren en la sol·licitud i la documentació que s'hi adjunta són certes.  
g) Declaració responsable no estar sotmés a cap prohibició per a obtindre la condició de beneficiari, assenyalada en l'article 13 de la Llei 38/2003, de 17 de novembre, General de Subvencions (BOE núm. 267, de 18.11.2003).  
h) Declaració responsable d'acord amb el que s'establix en l'article 5 del Decret 279/2004, de 17 de desembre, del Consell de la Generalitat Valenciana, pel qual es regulen mesures en els procediments de contractació administrativa i de concessió de subvencions per al foment de l'ocupació de les persones amb discapacitat.   
i) Declaració responsable sobre la sol·licitud i l'obtenció o no d'altres ajudes sobre les mateixes activitats, projectes o els mateixos costos subvencionables, amb expressió, si és el cas, dels compromisos assumits pel sol·licitant.  
j) Declaració responsable sobre el coneixement de la normativa reguladora d'estes ajudes, així com de l'obligació de publicitar la procedència dels fons.  
k) Les corporacions locals han de presentar amb la sol·licitud una declaració responsable sobre el compliment de les obligacions tributàries (estatals i de les comunitats autònomes) i davant de la Seguretat Social.  
3. La Conselleria d'Agricultura, Pesca, Alimentació i Aigua es reserva el dret de sol·licitar informació complementària a l'esmentada anteriorment quan així ho considere convenient.  
Les declaracions responsables comporten que les persones o entitats interessades disposen de la documentació pertinent acreditativa de les dades declarades. Si l'administració autonòmica comprova la inexactitud o la falsedat de les dades declarades quedarà sense efecte el tràmit corresponent, amb l'audiència prèvia de l'interessat.  
  
4. La sol·licitud d'ajuda, juntament amb la documentació requerida, s'ha d'adreçar al Servici de Comercialització de la Subdirecció General d'Empreses Agroalimentàries de la Direcció General d'Empreses Agroalimentàries i Desenrotllament Rural. La sol·licitud es presentarà a la Conselleria d'Agricultura, Pesca, Alimentació i Aigua (c/ Amadeu de Savoia, 2, 46408 València) o en qualsevol altre lloc habilitat d'acord amb l'article 38.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
5. El termini de presentació de les sol·licituds quedarà establit en les diferents resolucions del / de la conseller/a que es dicten per a cada exercici».  
  
Quatre. Es modifica l'article 5, «Procediment de concessió», que queda redactat de la manera següent:  
«1. L'ordenació i la instrucció del procediment correspon a la Direcció General d'Empreses Agroalimentàries i Desenrotllament Rural.  
2. La valoració i proposta de la concessió de les sol·licituds presentades l'efectuarà un òrgan col·legiat. Este òrgan estarà integrat per tres membres: un subdirector, que tindrà la condició de president de l'òrgan col·legiat; un cap de servici, que posseirà la condició de secretari de l'òrgan col·legiat, i un funcionari.  
3. Les sol·licituds les resoldrà el titular de la conselleria competent en matèria d'agricultura i alimentació, amb la proposta prèvia de l'òrgan col·legiat, dins del termini de tres mesos, comptadors des de l'endemà de la data de la finalització del termini de presentació de sol·licituds.  
4. Es notificarà al sol·licitant, en el termini de 10 dies comptadors des de la data de la resolució, la concessió o la denegació de l'ajuda i, si és el cas, la quantia, juntament amb les condicions particulars que ha de complir el beneficiari que s'estimen convenients.  
5. Contra la resolució esmentada es poden interposar els recursos pertinents, d'acord amb el que es preveu en la Llei 30/1992, de Règim Jurídic de les Administracions Públiques i del Procediment Administratiu Comú.  
6. Tota alteració de les condicions que s'han tingut en compte per a la concessió de la subvenció pot donar lloc a la modificació de la resolució de concessió.  
7. No es procedirà a la concessió de subvencions a qui no es trobe al corrent de les seues obligacions fiscals i de Seguretat Social. A este efecte, l'òrgan gestor està autoritzat per a demanar els certificats corresponents de trobar-se al corrent d'estes obligacions, en relació amb els beneficiaris d'esta orde.   
En el supòsit que el sol·licitant el desautoritze de manera expressa, haurà de presentar els documents que acrediten trobar-se al corrent de les obligacions esmentades».  
  
Cinc. Es modifica l'article 8, «Criteris de preferència», que queda redactat de la manera següent:  
«El procediment ordinari de concessió de les subvencions es farà per mitjà de l'aplicació del prorrateig. Els percentatges que cal aplicar són els següents:  
1. En relació amb les sol·licituds d'ajudes presentades per a:  
a) L'organització de fires, esdeveniments i actes de promoció, s'atorgarà el 50% del pressupost presentat en la sol·licitud i admés per l'equip tècnic corresponent a cada ajuntament i entitat col·laboradora amb este amb un límit màxim de 12.000 €. En cap cas l'import total de les subvencions concedides, pels conceptes descrits en este apartat, superarà el 15% de l'import global màxim anual que finança estes ajudes.  
b) Consells reguladors o òrgans de gestió de les denominacions d'origen, indicacions geogràfiques i de l'agricultura ecològica de la Comunitat Valenciana i les entitats associatives gestores de l'autorització de l'ús de la marca CV, s'atorgarà el 50% del pressupost presentat en la sol·licitud i admés per l'equip tècnic. L'import total de les subvencions concedides, pels conceptes descrits en este apartat, serà de 20% de l'import global màxim anual que finança estes ajudes.  
  
2. En relació amb les sol·licituds d'ajudes per a activitats d'implantació de sistemes de certificació i processos d'acreditació per a productes, empreses, normes reconegudes per la Unió Europea i països tercers; implantació, manteniment i desenrotllament d'altres sistemes de qualitat, inclosos els programes de qualitat, es repartirà proporcionalment l'import del pressupost destinat a estes ajudes pendents d'adjudicar i s'establirà com a límit màxim per a cada sol·licitant el 50% del pressupost presentat en la sol·licitud i admés per l'equip tècnic. L'import total de les subvencions concedides, pels conceptes descrits en este apartat, serà de 20% de l'import global màxim anual que finança les ajudes.  
  
3. En relació amb les sol·licituds d'ajudes per a l'activitat d'informatització de processos, lletra i de l'apartat 2 de l'article 3, "Activitats subvencionables", no es considera subvencionable el seu manteniment.  
  
4. Entre la resta de les sol·licituds d'ajudes presentades es repartirà proporcionalment l'import del pressupost destinat a estes ajudes pendents d'adjudicar, i s'establirà per a cada sol·licitant el 50% del pressupost presentat en la sol·licitud i admés per l'equip tècnic. L'import total de les subvencions concedides, pels conceptes descrits en este apartat, serà del 45% de l'import global màxim anual que finança estes ajudes.  
  
5. Una vegada ateses les sol·licituds d'ajudes de cada un dels grups compresos en els apartats anteriors 1, 2 i 4, si hi ha romanents de crèdits es destinaran a les activitats dels anteriors apartats 1b, 2 i 4, augmentant, si és el cas el percentatge d'ajuda obtingut en prorrateig».  
  
  
Sis. Es modifica l'article 9, «Justificació del gasto i comprovació», que queda redactat de la manera següent:  
«1. Els pagaments parcials o totals de l'ajuda aprovada s'efectuaran una vegada realitzades les activitats subvencionades. El beneficiari haurà d'aportar abans del 31 d'octubre de l'exercici corresponent a aquell en què es va concedir la subvenció, llevat que es determine un termini distint en la resolució de la concessió de l'ajuda, el compte justificatiu, d'acord amb l'annex III d'esta orde, en què s'ha d'incloure, amb la responsabilitat del beneficiari, declaració de les activitats realitzades, el cost amb el desglossament de cada un dels gastos produïts i els ingressos que han finançat l'activitat, d'acord amb la Llei 38/2003, de 17 de novembre, General de Subvencions, i amb el text refós de la Llei d'Hisenda Pública de la Generalitat Valenciana.  
  
2. Juntament amb el compte justificatiu cal presentar les factures corresponents, amb els seus justificants de pagament. Quan es tracte de gastos realitzats per corporacions locals, com a beneficiaris de l'ajuda, presentaran un compte justificatiu simplificat, d'acord amb l'apartat 2 de l'article 75 del Reglament de la Llei 38/2003, de 17 de novembre, General de Subvencions, amb l'informe emés per la Intervenció de la corporació local que acredite la veracitat i la regularitat de la documentació justificativa de la subvenció.  
3. En el cas que una part dels gastos es justifique per mitjà de pagaments en metàl·lic, només s'admetran justificants de pagament inferiors a 300 euros per factura o un altre document acreditatiu del gasto, amb un màxim de 3.000 euros per expedient».  
  
DISPOSICIÓ ADDICIONAL  
  
Única. Convocatòria anticipada de l'exercici 2012  
1. Es convoquen anticipadament les ajudes per a revaloració, promoció i millora en el marc de la qualitat per a l'exercici 2012, exclusivament per al que es preveu en la lletra d de l'apartat 3.1 de l'article 3, «Activitats subvencionables», i l'import global màxim anual que finança estes ajudes es destinarà a l'activitat esmentada.  
2. Per a l'exercici 2012, la dotació econòmica és de huit-cents mil euros (800.000 €), a càrrec del programa 714.60, «Qualitat agroalimentària», de la línia T1690000, «Promoció de la qualitat agroalimentària», tal com es disposa en l'Orde de 26 de setembre de 1994, de la Conselleria d'Economia i Hisenda (DOCV núm. 2361, de 06.10.1994), sobre tramitació anticipada d'expedients de gasto. La concessió de les ajudes estarà condicionada a l'existència de crèdit adequat i suficient en el pressupost corresponent de l'exercici.  
3. El termini de presentació de sol·licituds d'ajuda de la convocatòria 2012 finalitza el 28 de febrer de 2012.  
  
DISPOSICIÓ DEROGATÒRIA  
  
Única. Derogació normativa  
Queden derogats els annexos II, III i IV de l'Orde 6/2010, de 10 de febrer, de la Conselleria d'Agricultura, Pesca i Alimentació, que modifica l'Orde d'11 de gener de 2008, per la qual es regulen les ajudes per a la revaloració, promoció i millora en el marc de la qualitat, així com totes les disposicions del mateix rang o inferior que siguen contràries al que es preveu en esta orde.  
  
DISPOSICIÓ FINAL  
  
Única. Entrada en vigor  
Esta orde entrarà en vigor l'endemà de la publicació en el Diari Oficial de la Comunitat Valenciana.  
  
València, 23 de desembre de 2011.  
  
La consellera d'Agricultura, Pesca, Alimentació i Aigua,  
MARITINA HERNÁNDEZ MIÑANA